stanford-oval/wikipedia huggingface dataset:
เฟร์ริต

| เฟร์ริต |
| --- | --- |

สถานะการอนุรักษ์
สัตว์เลี้ยงหรือปศุสัตว์ 
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: สัตว์กินเนื้อ Carnivora
วงศ์:: วงศ์เพียงพอน Mustelidae
สกุล:: Mustela Mustela Linnaeus, 1758
สปีชีส์:: Mustela furo
ชื่อทวินาม
Mustela furo Linnaeus, 1758

ชื่อพ้อง
 Mustela putorius furo Linnaeus, 1758
เฟอร์เร็ต (อังกฤษ: ferret; ชื่อวิทยาศาสตร์:  Mustela putorius furo) เป็นสัตว์เลี้ยงลูกด้วยนมชนิดหนึ่ง จำพวกวีเซล นิยมเลี้ยงกันเป็นสัตว์เลี้ยง
เฟร์ริตเป็นชนิดย่อยของโพลแคตยุโรป (M. putorius) ที่เป็นวีเซลหรือเพียงพอนที่พบได้ในทวีปยุโรป จากการตรวจสอบทางดีเอ็นเอพบว่าเฟร์ริตนั้นถูกมนุษย์เลี้ยงกันมาถึง 2,500 ปีแล้ว โดยในประวัติศาสตร์ จะมีเฟร์ริตปรากฏตามที่ต่าง ๆ อาทิ ปรากฏในภาพวาดของลีโอนาร์โด ดา วินชี หรือเป็นสัตว์เลี้ยงของสมเด็จพระราชินีอลิซาเบธที่ 1 แห่งจักรวรรดิอังกฤษ และยังเป็นสัตว์ที่ใช้ในการวางสายเคเบิลในการถ่ายทอดพระราชพิธีอภิเษกสมรสของเจ้าฟ้าชายชาลส์ กับเลดี้ไดอานา ในปี ค.ศ. 1981 ด้วย
เฟร์ริตมีความยาวประมาณ 20 นิ้ว (51 เซนติเมตร) และความยาวหาง 5 นิ้ว (13 เซนติเมตร) น้ำหนักประมาณ 1.5–4 ปอนด์ (0.7–2 กิโลกรัม) อายุขัยโดยเฉลี่ย 7-10 ปี ตัวผู้นั้นจะมีความยาวมากกว่าตัวเมีย
อาหารที่เฟร์ริตกินนั้นคือเนื้อสัตว์เท่านั้น ไม่ใช่ผลไม้ หากเฟร์ริตกินผลไม้อาจจะทำให้เฟร์ริตเสียชีวิตจากการที่อาหารไม่ย่อย หรือกระทั่งเป็นเบาหวานได้
ในสหรัฐอเมริกา เฟร์ริตถูกนำเข้ามาในฐานะของสัตว์ที่ฝึกไว้สำหรับล่ากระต่าย ซึ่งเป็นพฤติกรรมตามธรรมชาติของเฟร์ริตหรือวีเซลอยู่แล้ว ที่ล่าสัตว์ขนาดเล็กตามโพรงดิน เช่น หนู, กระต่าย เป็นอาหาร โดยการมุดเข้าไปลากออกมาถึงในโพรง
เฟอร์เร็ตนับเป็นสัตว์เลี้ยงลูกด้วยนมที่มีจำนวนชิ้นกระดูกสันหลังมากที่สุดในโลก โดยมีกระดูกที่ต้นคอถึง 7 ชิ้น และสะโพก 6 ชิ้น นั่นจึงทำให้เฟอร์เร็ตสามารถที่จะมุดหรือลอดไปตามโพรงหรือรูเรี้ยวต่าง ๆ ได้อย่างยืดหยุ่น คล่องแคล่ว
เฟร์ริตเป็นสัตว์ที่สามารถเลี้ยงไว้ในบ้านได้เป็นอย่างดี แต่มีข้อเสียคือ กลิ่นตัวที่เหม็น โดยเฉพาะเมื่อตกใจจะปล่อยกลิ่นออกมาตามสัญชาตญาณธรรมชาติ หลังจากผสมผ่านไป 2 สัปดาห์ ท้องตัวเมียจะใหญ่ขึ้น เห็นราวนมชัดขึ้น มีระยะเวลาตั้งท้องนาน 42วัน มีลูกปีละ 1-2 ครั้ง โดยสามารถคลอดลูกได้ถึง 2-12 ตัวต่อครั้ง ใช้เวลาเลี้ยงลูกให้นมลูกนานราว 6สัปดาห์ จากนั้นลูกเฟอร์เร็ตจะเริ่มกินอาหาร กินเนื้อได้เอง ซึ่งในประเทศไทย ปัจจุบันสามารถเพาะขยายพันธุ์เฟร์ริตได้แล้ว แทนการนำเข้ามาจากต่างประเทศ
ภาพ

ภาพวาด สตรีกับเออร์มิน (Lady with an Ermine) ของลีโอนาร์โด ดา วินชี
เฟร์ริตขนสีอ่อน
เฟร์ริตผิวเผือก
แหล่งข้อมูลอื่น

Chisholm, Hugh, บ.ก. (1911). "Ferret" . สารานุกรมบริตานิกา ค.ศ. 1911 (11 ed.). สำนักพิมพ์มหาวิทยาลัยเคมบริดจ์.
Isaacsen, Adolph (1886) All about ferrets and rats
View the ferret genome on Ensembl
View the musFur1 genome assembly in the UCSC Genome Browser.
| --- | --- |
การแยกแยะหน่วยอนุกรมวิธาน:  Wikidata: Q178973  Wikispecies: Mustela putorius furo  ADW: Mustela_putorius_furo  EoL: 1253227  EPPO: MUSTPF  GBIF: 5218913  iNaturalist: 320291  ITIS: 727313  MSW: 14001465  NCBI: 9669 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
เฟรนด์โซน

สำหรับความหมายอื่น ดูที่ เฟรนด์โซน (แก้ความกำกวม)
ในวัฒนธรรมประชานิยม เฟรนด์โซน (อังกฤษ: friend zone) เป็นสถานการณ์ที่บุคคลอยากมีความสัมพันธ์เชิงรักใคร่หรือความสัมพันธ์ทางเพศกับเพื่อนของตน แต่เพื่อนไม่เอาด้วย หรือจากเนื้อเพลงที่ว่า “เพื่อนที่เธอไม่รักรักเธอรักเธอ”  โดยทั่วไปถือเป็นสถานการณ์ที่ไม่พึงปรารถนาสำหรับบุคคลที่ไม่สมหวังนั้น
แนวคิดเรื่องเฟรนด์โซนถูกวิจารณ์ว่า เป็นความเกลียดชังผู้หญิง เพราะเชื่อกันว่า คาดหมายอยู่เป็นนัย ๆ ว่า หญิงจะยอมมีสัมพันธ์กับชายที่ตนไม่ได้สนใจ เพียงเพราะชายนั้นทำดีกับตน เรื่องนี้สัมพันธ์ใกล้เคียงกับสถานการณ์ที่เรียกว่า "ไนซ์กายซินโดรม" (nice guy syndrome)
คำศัพท์

ในภาษาอังกฤษ บุคคลที่อยากเป็นมากกว่าเพื่อนแต่เป็นไม่ได้ เรียกว่า "เฟรนด์โซนี" (friend-zonee) ส่วนเพื่อนคนนั้นเรียกว่า "เฟรนด์โซเนอร์" (friendzoner) นอกจากนี้ "friendzone" ยังเป็นคำกริยาของ "friend zone" เช่น ในประโยคว่า "she friendzones you"
แม้คำนี้จะไม่เกี่ยวกับเพศ แต่ก็มักใช้เอ่ยถึงสถานการณ์ที่ชายเป็นเพื่อนกับหญิง แล้วอยากเป็นมากกว่าเพื่อน แต่หญิงไม่เอาด้วย ชายจึงตกอยู่ในเฟรนด์โซน
คำวิจารณ์

นักเขียนที่หนุนแนวคิดสตรีนิยมเห็นว่า แนวคิดเรื่องเฟรนด์โซนเป็นความเกลียดชังผู้หญิง และมีรากเหง้ามาจากความหลงตนเองของผู้ชาย ทั้งวิจารณ์แนวคิดเรื่องไนซ์กาย (nice guy) ว่า เป็นการเปรียบเทียบทางเพศโดยมีนัยแอบแฝงว่า ทำดีแล้วต้องได้รับผลตอบแทนเป็นความสัมพันธ์เชิงรักใคร่หรือทางเพศ ทั้งมีนัยว่า ถ้าหญิงกับชายมีความสัมพันธ์ฉันเพื่อน แล้วชายเกิดหลงรักหญิงขึ้นมา หญิงก็มีหน้าที่ตอบแทนด้วยความรัก โดยเฉพาะเมื่อเพื่อนชายนั้นเป็นบุคคลแบบไนซ์กาย มิฉะนั้น หญิงจะถูกมองเชิงลบหรือมองว่า มีความผิด
แอลลี ฟ็อกก์ (Ally Fogg) นักเขียนใน เดอะการ์เดียนดอตคอม (TheGuardian.com) โต้แย้งว่า ไม่ใช่ว่าผู้ชายทุกคนที่ใช้คำ "เฟรนด์โซน" จะเกลียดชังผู้หญิงหรือมองว่า ตนเองมีสิทธิได้รับความสัมพันธ์ทางเพศกับหญิง ฟ็อกก์มองว่า การใช้คำนี้สะท้อนประสบการณ์ทางอารมณ์ของผู้ชายที่รักผู้หญิงโดยที่ให้ความรักหรือความภูมิใจแก่ตนเองน้อยกว่าที่ให้ผู้หญิง
วัฒนธรรมประชานิยม

คำนี้เป็นที่นิยมขึ้นเพราะซิตคอมอเมริกันเรื่อง เฟรนส์ (Friends) ตอน "เดอะวันวิตเดอะแบล็กเอาต์" (The One with the Blackout) ซึ่งฉายเมื่อ ค.ศ. 1994 ในตอนดังกล่าว ตัวละครที่ชื่อ รอสส์ เกลเลอร์ (Ross Geller) ตรอมใจเพราะแอบรักเรเชิล กรีน (Rachel Green) ซึ่งเป็นเพื่อน โจอีย์ ทริบเบียนี (Joey Tribbiani) จึงพรรณนาว่า รอสส์เป็น "เจ้าแห่งเฟรนด์โซน" (mayor of the friend zone)
ในภาพยนตร์ ค.ศ. 2005 เรื่อง จัสต์เฟรนส์ (Just Friends) ตัวละครหลักที่ไรอัน เรย์โนลส์ (Ryan Reynolds) เล่นนั้นได้พบกับเพื่อนที่เอมี สมาร์ต (Amy Smart) เล่น อีกครั้งหลังหายหน้าไปหลายสิบปี และตัวละครของเอมีบอกเขาว่า คิดกับเขาแบบพี่น้อง เป็นอันทำลายความฝันของเขาที่อยากได้เธอเป็นคนรัก
ช่วง ค.ศ. 2011–2013 เอ็มทีวี (MTV) ออกรีแอลลิทีโชว์ (reality show) ชื่อ เฟรนด์โซน (FriendZone) เนื้อหาแต่ละตอนว่าด้วยคนที่แอบหลงรักเพื่อน โดยเรียกผู้ที่อยากเป็นมากกว่าเพื่อนว่า "ครัชเชอร์" (crusher) และเรียกเพื่อนว่า "ครัชชี" (crushee)
นอกจากนี้ ซีรีส์ เรกิวเลอร์โชว์ (Regular Show) ของการ์ตูนเน็ตเวิร์ก (Cartoon Network) ยังมักเอาเรื่องแนวเฟรนด์โซนมาออกเป็นประจำ เพราะตัวละครหลักที่ชื่อ มอร์เดไค (Mordecai) กับเพื่อนที่ชื่อ มาร์กาเร็ต (Margaret) มักรู้สึกกลับไปกลับมาระหว่างเพื่อนและคนรัก
เฟอเลชิโอ

หญิงกระทำเฟอเลชิโอให้ชาย
เฟอเลชิโอ (อังกฤษ: fellatio) คือ การทำกิจกรรมทางเพศด้วยปาก ซึ่งบุคคลหนึ่งใช้ปากหรือลำคอของตนกระทำต่ออวัยวะเพศชายของตนเองหรือของอีกบุคคลหนึ่ง เพื่อเร้ากามารมณ์ เพื่อเป็นอารัมภบทไปสู่กิจกรรมทางเพศอย่างอื่น หรือเพื่อให้ถึงความเสียวสุดยอด
ในภาษาอังกฤษ คำ fellatio มาจากคำภาษาละตินว่า fellātus ซึ่งเป็นรูปอดีตของกริยา fellāre แปลว่า ดูด ภาษาปากมักเรียก blowjob, BJ, give head หรือ suck off เฟอเลชิโอที่กระทำต่อตนเองมีศัพท์เฉพาะ คือ ออโตเฟอเลชิโอ (autofellatio)
เฟอเลชิโออาจก่อให้เกิดโรคส่งผ่านทางเพศสัมพันธ์เช่นเดียวกับกิจกรรมทางเพศรูปแบบอื่น แต่มีความเป็นไปได้ที่จะส่งผ่านเชื้อเอชไอวีน้อยกว่าเพศสัมพันธ์ทางทวารหนักหรือช่องคลอด
บางวัฒนธรรมห้ามกระทำเฟอเลชิโอ กระนั้น ประเทศส่วนใหญ่ในโลกนี้ก็ไม่มีกฎหมายห้ามเฟอเลชิโอ และผู้คนทั่วไปไม่นับว่า เฟอเลชิโอมีผลต่อพรหมจรรย์ แต่ก็มีผู้เห็นต่าง และยังมีบางคนตะขิดตะขวงใจที่จะกระทำหรือรับการกระทำเฟอเลชิโอ
เฟอร์เมียม

เฟอร์เมียม (อังกฤษ: Fermium) เป็นธาตุในกลุ่มแอกทิไนด์ (actinide group)  มีเลขอะตอม 100 และสัญลักษณ์ Fm โดยตั้งชื่อตามนักฟิสิกส์นิวเคลียร์ชื่อ เอนรีโก แฟร์มี (อังกฤษ: Enrico Fermi) มีสีเงินวาว เป็นธาตุโลหะหนักกัมมันตรังสี และเป็นธาตุสังเคราะห์โดยสังเคราะห์ได้ครั้งแรกจากการยิงพลูโทเนียมด้วยนิวตรอน
เฟอร์รารี่ เอฟ12เบอร์ลิเนตทา

| เฟอร์รารี่ เอฟ12เบอร์ลิเนตทา |
| --- | --- |

ภาพรวม
บริษัทผู้ผลิต: เฟอร์รารี่
เริ่มผลิตเมื่อ: ค.ศ. 2012 – 2017
แหล่งผลิต: มาราเนลโล, ประเทศอิตาลี
ผู้ออกแบบ: ศูนย์การออกแบบเฟอร์รารี่ ภายใต้การดูแลของ ฟลาวีโอ แมนโซนี (Flavio Manzoni) ร่วมกับบริษัทพินินฟารินา
ตัวถังและช่วงล่าง
ประเภท:  รถยนต์นั่งประเภทหรูหราสมรรถนะสูง (Grand tourer)
รูปแบบตัวถัง: 2 ประตู เบอร์ลิเนตทา
โครงสร้าง: เครื่องยนต์กลางลำหน้า ขับเคลื่อนสองล้อท้าย (FMR)
จำนวนประตู: 2 แบบบานเปิดธรรมดา
ระบบส่งกำลัง
เครื่องยนต์: 6.3 L เครื่องเฟอร์รารี่ เอฟ140 เอฟซี V12
ระบบเกียร์: เกียร์ดูโอคลัช F1 DCT 7 จังหวะ
มิติ
ระยะฐานล้อ: 2,720 mm (107 in)
ความยาว: 4,618 mm (181.8 in)
ความกว้าง: 1,942 mm (76.5 in)
ความสูง: 1,273 mm (50.1 in)
น้ำหนัก: 1,525 kg (3,362 lb) (dry weight) 1,630 kg (3,594 lb) (kerb weight)
ระยะเหตุการณ์
รุ่นก่อนหน้า: เฟอร์รารี่ 599
รุ่นต่อไป: เฟอร์รารี่ 812 ซูเปอร์ฟาสต์
เฟอร์รารี่ เอฟ12เบอร์ลิเนตทา (อังกฤษ: Ferrari F12berlinetta) หรือเรียกสั้น ๆ ว่า Ferrari F12 เป็นรถยนต์นั่งประเภทหรูหราสมรรถนะสูง เครื่องยนต์กลางลำหน้า ขับเคลื่อนสองล้อท้าย (FMR) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ เอฟ12เบอร์ลิเนตทา ได้เปิดตัวครั้งแรกที่งานเจนีวามอเตอร์โชว์ ปี ค.ศ. 2012 เพื่อมาแทนที่รุ่น เฟอร์รารี่ 599 ซึ่งได้ยกเลิกการผลิตไปในปี ค.ศ. 2012 ด้วยเครื่องยนต์ที่พัฒนามาใหม่ ขนาด 6.3 ลิตร V12 เพื่อใช้กับ  เอฟ12เบอร์ลิเนตทา คันนี้ ทำให้รถได้รับรางวัล "รถที่มีสมรรถนะดีที่สุดและเครื่องยนต์ที่ดีที่สุด ที่มีความจุกระบอกสูบมากกว่า 4.0 ลิตรขึ้นไป" (Best Performance category and Best Engine above 4.0 litres) จากรางวัลเครื่องยนต์นานาชาติแห่งปี (International Engine of the Year Awards) นอกจากนี้ยังติดชื่อ "ซูเปอร์คาร์แห่งปี 2012" บนนิตยสารท็อป เกียร์ อีกด้วย
ตัวถังของ เอฟ12เบอร์ลิเนตทา ได้รับการออกแบบโดย แผนกออกแบบของบริษัทเฟอร์รารี่และบริษัทพินินฟารินา มาพร้อมกับขนาดที่ใหญ่ขึ้นกว่า 599 โดยระบบเกียร์ได้เปลี่ยนเป็นชนิด เซมิ-ออโต้ 7 จังหวะ ดูโอ-คลัทซ์ ส่วนเครื่องยนต์ มีขนาด 6,262 ซีซี  V12 ซึ่งใช้กับ เฟอร์รารี่ เอฟเอฟ ด้วย  เอฟ12เบอร์ลิเนตทา มีกำลัง 740 PS (544 kW; 730 แรงม้า) ที่ 8500 rpm  และแรงบิดที่ 690 N·m (509 lb·ft) 6000 rpm จึงทำให้ เฟอร์รารี่ เอฟ12เบอร์ลิเนตต้า กลายเป็นรถเฟอร์รารี่บนถนน (Road-legal) ที่มีกำลังมากที่สุดและเร็วที่สุด ในปัจจุบัน เอฟ12เบอร์ลิเนตทา สามารถ ทำความเร่ง 0-100 กม./ชม. (62 ไมล์/ชม.) ได้ที่ 3.1 วินาที  และความเร็วสูงสุดได้ถึง 362 กม./ชม. (225 ไมล์/ชม.) ตามหลักทางทฤษฎี
ดูเพิ่ม

เฟอร์รารี่
เฟอร์รารี่ 599 จีทีบี ฟีโอราโน
เฟอร์รารี่ เอ็นโซ
เฟอร์ดินานด์ (ภาพยนตร์)

เฟอร์ดินานด์ (ภาพยนตร์) (อังกฤษ: Ferdinand) เป็นภาพยนตร์แอนิเมชันคอมพิวเตอร์สามมิติ ในปี 2560 รูปแบบตลก ชีวิต ผลิตโดยบลูสกาย สตูดิโอส์ และทเวนตีท์เซนจูรีฟอกซ์ ดัดแปลงมาจากหนังสือเด็กเรื่องเฟอร์ดินานด์ กํากับโดย Carlos Saldanhaz ผู้อํานวยการสร้าง John Davis และ Lisa Marie Stetler และ Lori Forte โดย Bruce Anderson และโดยมีนักพากย์ อาทิ จอห์น ซีนา, เคท แม็คคินน่อน, ดาวีด ดิกส์ จีน่า ร็อดริเกซ, เพย์ตัน แมนนิง
| เฟอร์ดินานด์ |
| --- | --- |
ใบปิดภาพยนตร์
กำกับ: Carlos Saldanha
บทภาพยนตร์:   Robert L. Baird  Tim Federle  Brad Copeland 
เนื้อเรื่อง:   Ron Burch  David Kidd  Don Rhymer 
สร้างจาก: The Story of Ferdinand โดย Munro Leaf Robert Lawson
อำนวยการสร้าง:   John Davis  Lisa Marie Stetler  Lori Forte  Bruce Anderson 
นักแสดงนำ:   John Cena  Kate McKinnon  Anthony Anderson  Bobby Cannavale  Peyton Manning  Gina Rodriguez  Miguel Ángel Silvestre  David Tennant 
กำกับภาพ: Renato Falcão
ตัดต่อ: Harry Hitner
ดนตรีประกอบ: John Powell
บริษัทผู้สร้าง:   บลูสกาย สตูดิโอส์  ทเวนตีเฟิสต์เซนจูรีฟอกซ์แอนนิเมชั่น  Davis Entertainment  
ผู้จัดจำหน่าย: ทเวนตีท์เซนจูรีฟอกซ์
วันฉาย:   10 ธันวาคม ค.ศ. 2017 (2017-12-10) (ลอสแอนเจลิส)  15 ธันวาคม ค.ศ. 2017 (2017-12-15) (สหรัฐอเมริกา) 
ความยาว: 108 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 111 ล้านดอลลาร์
ทำเงิน: 292.4 ล้านดอลลาร์สหรัฐ
เนื้อเรื่องย่อ

“เฟอร์ดินานด์” เป็นกระทิงร่างยักษ์ที่มีจิตใจอ่อนโยน แต่ไม่ชอบการต่อสู้ ชอบกลิ่นหอมของดอกไม้ เขาดันถูกเข้าใจผิดว่าเป็นสัตว์อันตราย ทำให้เขาถูกจับตัวไปและต้องพลัดพรากกับครอบครัวมนุษย์ใจดีเจ้าของฟาร์มดอกไม้
แหล่งข้อมูลอื่น

เฟอร์ดินานด์ ที่อินเทอร์เน็ตมูวีเดตาเบส
ข้อมูลจากสยามโซน
เฟอร์ดินานด์ ที่บ็อกซ์ออฟฟิศโมโจ
เฟอดอรา

สำหรับความหมายอื่น ดูที่ Fedora
| --- | --- |

Fedora 31 running GNOME
ผู้พัฒนา: Fedora Project
ตระกูล: ลินุกซ์
สถานะ: Active
รูปแบบ รหัสต้นฉบับ: ซอฟต์แวร์เสรี / ซอฟต์แวร์โอเพนซอร์ซ
วันที่เปิดตัว: ค.ศ. 2003 (อายุ 20–21 ปี)
รุ่นเสถียร: 31 / 29 ตุลาคม ค.ศ. 2019 (2019-10-29)
วิธีการอัปเดต: Yum, Anaconda
ตัวจัดการ แพกเกจ: RPM Package Manager
แพลตฟอร์ม ที่รองรับ: x86, x86-64, PowerPC
ชนิดเคอร์เนล: Monolithic kernel
ส่วนติดต่อผู้ใช้ปริยาย: GNOME
สัญญาอนุญาต: หลากหลาย
เว็บไซต์: fedoraproject.org
เฟอดอรา (อังกฤษ: Fedora) เป็นอีกลินุกซ์ดิสทริบิวชันที่แตกแขนงมาจาก Red Hat Enterprise Linux ซึ่งเป็น ลินุกซ์เชิงธุรกิจ ต่างจาก ลินุกซ์ทั่วไป เกิดจากการที่ บริษัทเรดแฮต ต้องการนำเอา Red Hat กลับสู่พันธ์สัญญาซอฟต์แวร์เสรี โดยการพัฒนา Fedora นั้นอยู่ภายใต้การดูแลของทีม  Fedora Project
นอกจากนี้ทุกวันนี้บริษัท เรดแฮต ยังคงให้การสนับสนุน Fedora อยู่เสมอ ในบ้างครั้งหากระบบ package ใดที่ได้รับการพัฒนาและเพิ่มเติ่มใน Fedora แล้วทำงานได้ดีและมีความนิยมสูง เรดแฮต ก็จะนำ package นั้นเข้าไปใน Red Hat Enterprise Linux รุ่นถัดไปด้วย
ดูเพิ่ม

Red Hat
Fedora Project
แหล่งข้อมูลอื่น

Fedora Project
เฟอร์นันโด ซากราโด

| เฟอร์นันโด ซากราโด |
| --- | --- |
เกิด: 20 มิถุนายน พ.ศ. 2516
เฟอร์นันโด ซากราโด (อังกฤษ: Fernando Sagrado) นักมวยสากลชาวฟิลิปปินส์ เกิดเมื่อ 20 มิถุนายน พ.ศ. 2516 สถิติการชก 23 ครั้ง ชนะ 18 (น็อค 13) เสมอ 1 แพ้ 4
ประวัติ

เฟอร์นันโด ซากราโด ซากราโดขึ้นชกมวยสากลครั้งแรกเมื่อ 28 มกราคม พ.ศ. 2538 ชนะคะแนน อาร์เทอร์ การ์เซีย จากนั้นขึ้นชกชนะเป็นส่วนใหญ่ มีเสมอเพียงครั้งเดียว จากนั้นขึ้นชิงแชมป์ฟิลิปปินส์รุ่นซูเปอร์ไลท์เวทเมื่อ 5 มีนาคม พ.ศ. 2540 แพ้น็อค คองคอง ปาเกียว ยก 6 ซากราโดขึ้นชิงแชมป์ฟิลิปปินส์รุ่นเดิมอีกครั้งเมื่อ 12 มิถุนายน พ.ศ. 2541 ชนะคะแนน บอย ลิกัส ได้แชมป์มาครอง จากนั้นขึ้นชิงแชมป์ PABA รุ่นซูเปอร์ไลท์เวทเมื่อ 19 กรกฎาคม พ.ศ. 2541 แพ้คะแนน กุยเยโม มอสเกรา ที่ นิวซีแลนด์ ไม่ได้แชมป์ จากนั้น ซากราโดเลื่อนขึ้นไปชกในรุ่นเวลเตอร์เวท และได้ชิงแชมป์ PABA รุ่นเวลเตอร์เวทเมื่อ 15 มกราคม พ.ศ. 2542 ชนะน็อค โทมัส กุน ยก 3 ที่ ฟิลิปปินส์ ป้องกันแชมป์ได้ 2 ครั้ง ก่อนจะเสียแชมป์ไปเมื่อ 23 มีนาคม พ.ศ. 2544 แพ้น็อค ดาวิด กอสวารา ยก 5 ที่ อินโดนีเซีย หลังจากเสียแชมป์ไป ซากราโดขึ้นชกชนะอีก 2 ครั้ง ก็ชิงแชมป์ PABA รุ่นเดิมอีกครั้งเมื่อ 15 มิถุนายน พ.ศ. 2545 ชนะน็อค เจฟ มัลคอล์ม ยก 3 ที่ ฟิลิปปินส์ได้แชมป์มาครอง จากนั้นก็สละแชมป์และแขวนนวมไป
เกียรติประวัติ

แชมป์ฟิลิปปินส์รุ่นซูเปอร์ไลท์เวท (2540)
แชมป์ PABA รุ่นเวลเตอร์เวท
ชิง 15 มกราคม 2542 ชนะน็อค โทมัส กุน ยก 3 ที่ ฟิลิปปินส์
ป้องกันแชมป์ครั้งที่ 1, 28 สิงหาคม 2542 ชนะน็อค ฉลามดำ ศิษย์ตราษตระการ ยก 5 ที่ฟิลิปปินส์
ป้องกันแชมป์ครั้งที่ 2, 4 มีนาคม 2543 ชนะน็อค พิล คลาร์สัน ยก 5 ที่ ฟิลิปปินส์
เสียแชมป์ 23 มีนาคม 2544 แพ้น็อค ดาวิด โกสวารา ยก 5 ที่ อินโดนีเซีย
แชมป์ PABA รุ่นเวลเตอร์เวท
ชิง 15 มิถุนายน 2545 ชนะน็อค เจฟ มัลคอร์ม ยก 3 ที่ฟิลิปปินส์
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์ไลท์เวทเมื่อ 19 กรกฎาคม 2541 แพ้คะแนน กูอิลเลอร์โม มอสเกวรา ที่ นิวซีแลนด์
เฟอร์โรอีน

| --- | --- |

เลขทะเบียน
เลขทะเบียน CAS: 14634-91-4
3D model (JSmol): รูปภาพแบบโต้ตอบ
เคมสไปเดอร์: 76289 Y
ECHA InfoCard: 100.035.145 
ผับเคม CID: 84567
CompTox Dashboard (EPA): DTXSID00163588 
 InChI InChI=1S/3C12H8N2.Fe.H2O4S/c3*1-3-9-5-6-10-4-2-8-14-12(10)11(9)13-7-1;;1-5(2,3)4/h3*1-8H;;(H2,1,2,3,4)/q;;;+2;/p-2 YKey: CIWXFRVOSDNDJZ-UHFFFAOYSA-L Y InChI=1/3C12H8N2.Fe.H2O4S/c3*1-3-9-5-6-10-4-2-8-14-12(10)11(9)13-7-1;;1-5(2,3)4/h3*1-8H;;(H2,1,2,3,4)/q;;;+2;/p-2Key: CIWXFRVOSDNDJZ-NUQVWONBAU 
 SMILES [Fe+2].[O-]S([O-])(=O)=O.n3c2c1ncccc1ccc2ccc3.n3c2c1ncccc1ccc2ccc3.n1c3c(ccc1)ccc2cccnc23 
คุณสมบัติ
สูตรเคมี: C36H24FeN62+ 
มวลโมเลกุล: 596.27 g/mol   
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
เฟอร์โรอีน (อังกฤษ: Ferroin) เป็นสารประกอบเคมีที่มีสูตร [Fe(o-phen)3]SO4 ซึ่ง o-phen เป็นคำย่อของ 1,10-ฟีแนนโทรลีน
ตัวบ่งชี้รีดอกซ์

สารประกอบโคออร์ดิเนชัน ถูกนำมาใช้เป็นตัวชี้วัดในการวิเคราะห์เคมี ส่วนผสมที่ใช้งานอยู่ในไอออน [Fe(o-phen)3]2+ ซึ่งเป็นโครโมฟอร์ที่สามารถออกซิไดซ์อนุพันธ์เฟอริก [Fe(o-phen)3]3+ ที่มีศักยภาพสำหรับการเปลี่ยนแปลงรีดอกซ์เป็น 1.06 โวลต์ใน 1M H2SO4
เฟอร์รารี่ เอฟเอฟ

| เฟอร์รารี่ เอฟเอฟ |
| --- | --- |

ภาพรวม
บริษัทผู้ผลิต: เฟอร์รารี่
เริ่มผลิตเมื่อ: ค.ศ. 2011 – 2016
แหล่งผลิต: มาราเนลโล, ประเทศอิตาลี
ผู้ออกแบบ: พินินฟารินาและศูนย์การออกแบบเฟอร์รารี่ภายใต้การกำกับของ ฟลาวีโอ แมนโซนี (Flavio Manzoni)
ตัวถังและช่วงล่าง
ประเภท:  รถยนต์นั่งประเภทหรูหราสมรรถนะสูง (Grand tourer)
รูปแบบตัวถัง: 3 ประตู ชูดทิง-เบรก
โครงสร้าง: เครื่องยนต์กลางลำหน้า ขับเคลื่อนสี่ล้อ (AWD)
จำนวนประตู: 3 แบบบานเปิดธรรมดา
ระบบส่งกำลัง
เครื่องยนต์: 6.3 L เครื่องเฟอร์รารี่ เอฟ140 อีบี V12
ระบบเกียร์: เกียร์ดูโอคลัช 7 จังหวะ
มิติ
ระยะฐานล้อ: 2,990 mm (117.7 in)
ความยาว: 4,907 mm (193.2 in)
ความกว้าง: 1,953 mm (76.9 in)
ความสูง: 1,379 mm (54.3 in)
น้ำหนัก: 1,880 kg (4,145 lb)
ระยะเหตุการณ์
รุ่นก่อนหน้า: เฟอรร์รารี่ 612 สกากลิเอทติ
รุ่นต่อไป: เฟอร์รารี่ จีทีซี4ลุซโซ
เฟอร์รารี่ เอฟเอฟ (อังกฤษ: Ferrari FF) เป็น รถยนต์นั่งประเภทหรูหราสมรรถนะสูง เครื่องยนตร์กลางลำหน้า ขับเคลื่อนสี่ล้อ (AWD) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ เปิดตัวครั้งแรกในงานเจนีวามอเตอร์โชว์ ในเดือนมีนาคม ปี ค.ศ. 2011 เฟอร์รารี่ เอฟเอฟ ยังเป็นรุ่นแรกของเฟอร์รารี่ที่ใช้ระบบขับเคลื่อน 4 ล้อ (AWD) เอฟเอฟมีความยาว ยาวกว่า เฟอร์รารี่ เอฟ12เบอร์ลิเนตทา ถึง 289 มม. โดยที่ทั้ง 2 เป็นรถ 4 ที่นั่งเหมือนกัน ลักษณะตัวถังของ เอฟเอฟ ได้รับคำอธิบายว่า เป็นรถชูดทิง-เบรก (Shooting-brake) ซึ่งเป็นชนิดของรถสปอร์ตที่มีท้าย ด้านหลัง หรือที่เรียกรู้จักกันดีในปัจจุบันว่า วากอน (Wagon) ทำให้รถคันนี้มีประตู 3 บานด้วยกัน
เฟอร์รารี่ เอฟเอฟ ออกแบบมาเพื่อแทนที่ เฟอร์รารี่ 612 สคากลิตติ ( Ferrari 612 Scaglietti ) ที่ได้ยกเลิกการผลิตไปในปี ค.ศ. 2011 คำว่า "เอฟเอฟ" มีความหมายว่า "Ferrari Four" ซึ่งแปลว่า 4 ที่นั่ง และ ขับเคลื่อน 4 ล้อ เอฟเอฟ สามารถทำความเร็วสูงสุดได้ถึง 335 กม./ชม. (208 ไมล์/ชม.) และอัตราเร่ง 0-100 กม./ชม. ได้ที่ 3.7 วินาที จนทำให้เฟอร์รารี่ เอฟเอฟ ได้ทำการบันทึกในกินเนสส์บุ๊ค ว่า "เป็นรถ 4 ที่นั่งที่เร็วที่สุดในโลก" เฟอร์รารี่ เอฟเอฟ ได้ตั้งราคาจำหน่ายมาตราฐานไว้ที่ $300,000 กับจำนวน 800 คัน ที่จะผลิตในช่วงปีแรก
เฟอร์รารี่ เอฟเอฟ มาพร้อมกับเครื่องขนาด 6.3 ลิตร ( 6,262 cc ) V12 มีกำลัง 660 PS (485 kW; 651 hp) ที่ 8,000 rpm และแรงบิดสูงสุด 683 N·m (504 lb·ft) ที่ 6000 rpm เป็นระบบเกียร์อัตโนมัติ 7 จังหวะ เช่นเดียว เอฟ12เบอร์ลิเนตทา, แคลิฟอร์เนีย, 458 อิตาเลีย
เอฟเอฟ ชนะรางวัล "เอสเททคาร์แห่งปี 2011" ( Estate Car of the Year 2011 ) จากท็อปเกียร์ และในวันศุกร์ที่ 31 พฤษภาคม ปี ค.ศ. 2013 กระทรวงพลังงานของสหรัฐ ก็ได้มอบรางวัลให้ เฟอร์รารี่ เอฟเอฟ ที่มีขนาดเครื่อง 12 สูบ 6.3 ลิตร กับเกียร์อัตโนมัติ 7 จังหวะ ในฐานะ "รถมิตไซ-คลาส ที่ใช้น้ำมันน้อยที่สุด" (Least Fuel Efficient Car in the midsize class) คู่กับ เบนท์ลีย์ มัวซานน์
ดูเพิ่ม

เฟอร์รารี่
เฟอร์รารี่ 458 อิตาเลีย
เฟอร์รารี่ แคลิฟอร์เนีย
เฟอร์รารี่ เอฟ12เบอร์ลิเนตต้า
เฟลิซ เฮอร์ริก

| เฟลิซ เฮอร์ริก |
| --- | --- |
เกิด: เฟลิซ นิโคล เฮอร์ริก  (1984-09-18) 18 กันยายน ค.ศ. 1984 (40 ปี)
เฟลิซ นิโคล เฮอร์ริก (อังกฤษ: Felice Nicole Herrig; 18 กันยายน ค.ศ. 1984 – ) เป็นทั้งนักมวยไทย, คิกบ็อกเซอร์ และนักต่อสู้แบบผสมชาวอเมริกัน เกิดในบัฟฟาโลโกรฟ รัฐอิลลินอย เธอเริ่มอาชีพของเธอจากจากเข้าร่วมแข่งขันมวยไทยและคิกบ็อกซิ่งก่อนที่จะเปลี่ยนเป็นการต่อสู้แบบผสมใน ค.ศ. 2009 ในเดือนกันยายน ค.ศ. 2011 เธอได้ลงนามร่วมการแข่งขันหลายรายการกับ XFC ในรัฐฟลอริดา
ปัจจุบัน เฮอร์ริก อยู่ในอันดับที่ 10 ของรุ่นสตรอเวทจากการจัดอันดับโลกในการต่อสู้แบบผสมประจำสถาบันยูนิไฟวีเมน
ในวงการต่อสู้แบบผสม

เฟลิซ ได้ปรากฏตัวในซีรีส์ ไฟท์เกิร์ล ใน ค.ศ. 2007 ทางช่องอ๊อกซิเจน และชนะการต่อสู้ในประเทศไทยโดยได้พบกับคู่ชกซึ่งเป็นแชมป์ชาวไทย ในภายหลัง เธอได้รับการกำหนดให้ปรากฏตัวในรายการเรียลลิตีโชว์อื่นของการการต่อสู้แบบผสม ซึ่งมีชื่อเรียกว่าอัลติเมตวีเมนชาเลนจ์
การปรากฏตัวผ่านสื่อ

เฟลิซ เป็นหนึ่งในตัวละครที่สามารถเลือกเล่นได้ในวิดีโอเกมซูพรีมาซีเอ็มเอ็มเอ สำหรับระบบเอ็กซ์บอกซ์ 360 และเพลย์สเตชัน 3
แหล่งข้อมูลอื่น

Felice Herrig Awakening Profile
สถิตินักต่อสู้แบบผสมของ Felice Herrig จากเชอร์ด็อก
Felice Herrig ที่อินสตาแกรม
เฟลิซ เฮอร์ริก ที่เอกซ์ (ทวิตเตอร์)
เฟิสต์เนชันส์

เฟิสต์เนชันส์ (อังกฤษ: First Nations) แปลตรงตัวว่า ชาติแรก หรือ ปฐมชาติ เป็นกลุ่มชาวพื้นเมืองในประเทศแคนาดาซึ่งได้รับการจัดว่าเป็นคนละกลุ่มกับอินยูอิต (Inuit) และเมทิส (Métis) เฟิสต์เนชันส์อาศัยในตอนใต้ของทรีไลน์ (tree line) มาแต่ดั้งเดิม โดยส่วนใหญ่อยู่ตอนใต้ของพื้นที่วงกลมอาร์กติก (Arctic Circle) คณะการปกครอง (band government) ของเฟิสต์เนชันส์ ซึ่งเป็นที่ยอมรับทั่วประเทศแคนาดานั้น มีอยู่ 634 คณะ ราวครึ่งหนึ่งตั้งอยู่ในรัฐออนแทริโอกับรัฐบริติชโคลัมเบีย
เฟิสต์เนชันส์ ตลอดจนสตรี ชนกลุ่มน้อย และผู้พิการ ถือเป็น "กลุ่มที่ระบุไว้" (designated group) ตามกฎบัตรสิทธิและเสรีภาพแคนาดา (Canadian Charter of Rights and Freedoms) แต่เฟิสต์เนชันส์ไม่ถือเป็น "ชนกลุ่มน้อยซึ่งเป็นที่รับรู้" (visible minority) ตามหลักเกณฑ์ของสำนักงานสถิติแคนาดา (Statistics Canada)
ชนพื้นเมืองอเมริกาเหนือมีวัฒนธรรมของตนซึ่งกินเวลาหลายพันปีมาแล้ว ประเพณีมุขปาฐะบางประเพณีของชนเหล่านี้พรรณาถึงเหตุการณ์ทางประวัติศาสตร์ไว้อย่างแม่นยำ เช่น กรณีแผ่นดินไหวในแคสเคเดีย (Cascadia) เมื่อ ค.ศ. 1700 และภูเขาไฟระเบิดที่กรวยซีแอกซ์ (Tseax Cone) ในคริสต์ศตวรรษที่ 18 ส่วนประเพณีที่เป็นลายลักษณ์อักษรนั้นเริ่มพร้อมกับการมาของนักสำรวจและนักล่าอาณานิคมจากยุโรปในยุคแห่งการค้นพบช่วงปลายคริสต์ศตวรรษที่ 15 หลักฐานที่สำคัญเกี่ยวกับการเข้าติดต่อสัมพันธ์กับชนเหล่านี้ในสมัยแรก ๆ ได้แก่บันทึกของนักล่าสัตว์ พ่อค้า นักสำรวจ และนักบวชจากยุโรป นอกจากนี้ งานวิจัยทางโบราณคดี มานุษยวิทยา และภาษาศาสตร์ ยังเอื้ออำนวยให้นักวิชาการสามารถปะติดปะต่อความเข้าใจในชนชาติและวัฒนธรรมโบราณเหล่านี้
เฟลเวอร์ออฟไลฟ์

| "Flavor Of Life" |
| --- | --- |

เพลงโดยอูทาดะ ฮิคารุ
จากอัลบั้มHEART STATION
วางจำหน่าย: 28 กุมภาพันธ์ พ.ศ. 2550
แนวเพลง: เจ-ป็อป
ค่ายเพลง: EMI Music Japan
ผู้ประพันธ์เพลง: อูทาดะ ฮิคารุ
โปรดิวเซอร์: อูทาดะ ฮิคารุ
"เฟลเวอร์ออฟไลฟ์" (อังกฤษ: Flavor Of Life) เป็นผลงานซิงเกิลภาษาญี่ปุ่นที่ 18 จากทั้งหมด 25 ซิงเกิลของอูทาดะ ฮิคารุ วางจำหน่ายในวันที่ 28 กุมภาพันธ์ พ.ศ. 2550 โดยเมื่อเทียบกับซิงเกิล COLORS แล้ว ถือว่าซิงเกิลนี้ประสบความสำเร็จมากกว่าโดย RIAJ รายงานออกมาว่า Flavor Of Life มียอดดาวน์โหลดสูงถึง 5.58 ล้านครั้งภายในเดือนเมษายน พ.ศ. 2550 และ ทางต้นสังกัดได้ออกมาสรุปยอดดาวน์โหลดในเดือนกรกฎาคม พ.ศ. 2550 สูงถึง 7.7 ล้านครั้ง อีกทั้งเวอร์ชันบัลลาดของเฟลเวอร์ออฟไลฟ์ ยังเป็นเพลงประกอบละครญี่ปุ่นชื่อดังอย่าง รักใสหัวใจเกินร้อย ภาค 2 ที่มีเรตติ้งสูงถึง 21% ในประเทศญี่ปุ่น
รายการแทรค

"Flavor Of Life"
"Flavor Of Life -Ballad Version-"
"Flavor Of Life (Original Karaoke)"
"Flavor Of Life -Ballad Version- (Original Karaoke)"
"Flavor Of Life -Antidote Mix-" (CD Only Bonus Track)
ชาร์ต > Oricon sales chart

| วางจำหน่าย | ชาร์ต | อันดับสูงสุด | ยอดขายรวม | อยู่ในชาร์ต |
| --- | --- | --- | --- | --- |
| 28 กุมภาพันธ์ พ.ศ. 2550 | Oricon Daily Singles Chart | #1 |  |  |
| 28 กุมภาพันธ์ พ.ศ. 2550 | Oricon Weekly Singles Chart | #1 (อยู่อันดับหนึ่งนานถึง 3 สัปดาห์) | 670,510* | 46* |
| 28 กุมภาพันธ์ พ.ศ. 2550 | Oricon Monthly Singles Chart | #1 |  |  |
| 28 กุมภาพันธ์ พ.ศ. 2550 | Oricon Yearly Singles Chart | #2 |  |  |
| 17 มีนาคม พ.ศ. 2550 | United World Single Charts | #11 |  |  |
แหล่งข้อมูลอื่น

เก็บถาวร 2007-03-10 ที่ เวย์แบ็กแมชชีน
ข้อความเกี่ยวกับ Flavor Of Life เก็บถาวร 2007-02-07 ที่ เวย์แบ็กแมชชีน
ละคร Hana Yori Dango 2 เก็บถาวร 2006-12-05 ที่ เวย์แบ็กแมชชีน
| ด ค กฮิคารุ อุทาดะ |
| --- | --- |
อัลบั้มภาษาญี่ปุ่น: เฟิสต์เลิฟ • ดิสแทนส์ • ดีปริเวอร์ • อัลตราบลู • ฮาร์ตสเตชัน
อัลบั้มภาษาอังกฤษ: พรีเชียส  • เอ็กโซดัส • ดิสอิสเดอะวัน
อัลบั้มรวมฮิตภาษาญี่ปุ่น: อุทาดะฮิคารุซิงเกิลคอลเลกชัน ชุดที่ 1 • อุทาดะฮิคารุซิงเกิลคอลเลกชัน ชุดที่ 2
ซิงเกิลภาษาญี่ปุ่น: ออโตแมติก/ไทม์วิลเทลล์ • มูวฟ์วิน' อินวิทเอาท์ยู • เฟิสต์เลิฟ • แอดดิกเทตทูยู • เวต & ซี:ริค • ฟอร์ยู / ไทม์ลิมิต • แคนยูคีปอะซีเครต? • ไฟนอล ดิสแทนส์ • ทราเวลลิง • ฮิคาริ • ซากุระดรอปส์ / เลตเทอร์ส • คัลเลอร์ส • ดะเระกะโนะเนไกกะตะนาอูโคโระ • บีมายลาสต์ • แพสชัน • คีปทรายอิน' • ดิสอิสเลิฟ • โบคุวะคุมะ • เฟลเวอร์ออฟไลฟ์ • บิวติฟูลเวิร์ด/คิส&คราย • ฮาร์ตสเตชัน/สเตย์โกลด์  • พริซซันเนอร์ออฟเลิฟ
ซิงเกิลภาษาอังกฤษ: โคลสทูยู • รีมิกซ์: ฟลายมีทูเดอะมูน  • อีซีส์บรีซีย์ • เดวิวอินไซด์ • เอ็กโซดัส'04 • ยูเมคมีวอนท์ทูบีอะแมน • ดูยู • คัมแบ็กทูมี
ซิงเกิลดาวน์โหลด: อีซีส์บรีซีย์ • เดวิวอินไซด์ • ดิสอิสเลิฟ • คิส&คราย • ฟลายมีทูเดอะมูน (อินอาเตอร์เวิร์ดส)-2007 มิกซ์-  • ไฟท์เดอะบลูส์ • อีเทอร์นอลี: ดรามามิกซ์ • คัมแบ็กทูมี • บิวติฟูลเวิร์ด: แพลนนิทบ์อะคูสติกมิกซ์ • แซงค์ชัวรี (โอเพนนิง) • แซงค์ชัวรี (เอนด์ดิง) • เดิร์ดตี ดีเซิด
วีดิทัศน์: ฮิคารุ อุทาดะซิงเกิลคลิปคอลเลคชัน วอร์ลุม 1 • โบฮิเมียน ซัมเมอร์ 2000 • ฮิคารุ อุทาดะ อันปลัก • ฮิคารุ อุทาดะซิงเกิลคลิปคอลเลคชัน วอร์ลุม 2 • ฮิคารุ อุทาดะซิงเกิลคลิปคอลเลคชัน วอร์ลุม 3+ • ยูเฮช ไลฟ์ สตรีมมิง "20 ไดวะอิเคะอิเคะ! • ฮิคารุ อุทาดะ อินบูโดกัน 2004: ฮิคารุนัมเบอร์ 5 • ฮิคารุ อุทาดะซิงเกิลคลิปคอลเลคชัน วอร์ลุม 3+ • อุทาดะ ยูไนเต็ด 2006
ดูเพิ่มเติม: ผลงานเพลงทั้งหมด